钦定古今图书集成/明伦汇编/氏族典/第398卷 > 李永贞
## 钦定古今图书集成/明伦汇编/氏族典/第398卷 > 李永贞

按《明外史李永贞传》：“永贞，通州人。万历中为坤宁宫
内侍，犯法被系者十八年。光宗立，得释，复执役坤宁
宫。魏忠贤用事，令入文书房。天启三年，升司礼，秉笔
匝月，五迁。与王体干等共为忠贤腹心。魏广微所献
《东林点将同志》诸录，永贞等各置小册袖中，故诸正
人无得免者。庄烈帝立，谪显陵净军，改谪凤阳。寻以
‘伪草’”《李实奏》，逮入京，伏诛。